b'\n_START_ARTICLE_\nJ\xc5\xabrat\xc4\x97 Martinkut\xc4\x97\n_START_SECTION_\nBiografija\n_START_PARAGRAPH_\n1977 baigusi Trak\xc5\xb3 internatin\xc4\x99 sporto mokykl\xc4\x85 ir vaik\xc5\xb3 muzikos mokykl\xc4\x85 (akordeono specialyb\xc4\x97), 1978\xe2\x80\x931983 muzik\xc4\x85 studijavo Lietuvos valstybin\xc4\x97s konservatorijos Klaip\xc4\x97dos fakultetuose (dirigavimo d\xc4\x97stytojai da\xc5\xbenai keit\xc4\x97si, o baig\xc4\x97 pas C. Mikut\xc4\xaf)._NEWLINE_1983\xe2\x80\x931986 muzikos ir dainavimo mokytoja Anyk\xc5\xa1\xc4\x8di\xc5\xb3 A. Vienuolio vidurin\xc4\x97je mokykloje, vaik\xc5\xb3 choro ir etnografinio ansamblio vadov\xc4\x97. Vokalinius ansamblius parengdavo respublikiniams \xe2\x80\x9eDain\xc5\xb3 dainel\xc4\x97s" konkursams \xe2\x80\x93 mi\xc5\xa1rusis vokalinis kvartetas 1986 konkurso laureatas._NEWLINE_Nuo 1986 rudens Ukmerg\xc4\x97s 5-osios vidurin\xc4\x97s mokyklos muzikos ir dainavimo mokytoja, moksleivi\xc5\xb3 chor\xc5\xb3 vadov\xc4\x97. Sistemingai dirbo su vyresni\xc5\xb3j\xc5\xb3 klasi\xc5\xb3 moksleiv\xc5\xb3 mi\xc5\xa1riuoju choru, kur\xc4\xaf pareng\xc4\x97 1987 respublikinei moksleiv\xc5\xb3 dain\xc5\xb3 \xc5\xa1ventei (konkurse laim\xc4\x97jo tre\xc4\x8di\xc4\x85j\xc4\x85 viet\xc4\x85), 1993 Lietuvos jaunimo ma\xc5\xbeajai dain\xc5\xb3 \xc5\xa1ventei, 1994 I ir 1998 II Pasaulio lietuvi\xc5\xb3 dain\xc5\xb3 \xc5\xa1vent\xc4\x97ms Vilniuje. 1990\xe2\x80\x931991 choras dalyvavo vaik\xc5\xb3 ir jaunimo festivalyje \xe2\x80\x9eDainuok, jaunoji Lietuva\xe2\x80\x9c Panev\xc4\x97\xc5\xbeyje ir Mol\xc4\x97tuose, bei 1997 Lietuvos moksleiv\xc5\xb3 dain\xc5\xb3 \xc5\xa1vent\xc4\x97je Vilniuje. Mokytoja dirba ir su vaik\xc5\xb3 choru, vadovauja miesto folkloriniam ansambliui \xe2\x80\x9eDagil\xc4\x97lis", diriguoja Ukmerg\xc4\x97s rajono dain\xc5\xb3 \xc5\xa1vent\xc4\x97se, buvo 1992 Pietry\xc4\x8di\xc5\xb3 Lietuvos vaik\xc5\xb3 ir jaunimo dain\xc5\xb3 \xc5\xa1vent\xc4\x97s Vilniuje dirigent\xc4\x97. 1994 jai suteikta muzikos mokytojos ekspert\xc4\x97s kvalifikacijos kategorija.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'